Nalika Révolusi Prancis, Pangéran Louis dikunjarakaké bebarengan karo wong tuwané. Minangka anak barep kang isih urip, dhèwèké diangkat minangka Raja Prancis nalika 28 Januari 1793 déning pakliké ya iku Louis-Stanislas-Xavier, kang déwéan sajeroning pengasingan ing Hamm, cepaké Dortmund, Jerman. Pratélan mau ora duwé kekuasaan amarga Prancis wektu iku wujud salah sijiné republik. Nanging wektu Prancis lan Éropah nampa Louis-Stanislas-Xavier minangka Louis XVIII saka Prancis nalika taun 1815, pawèwèhan angkané nuduhaké diakuiné hak-hak Louis XVII.